open-index/open-wikipedia-markdown huggingface dataset:
Šventojo Andriejaus ir Apvaizdos salos

** Šventojo Andriejaus ir Apvaizdos salos** arba **San Andresas ir Providensija** (), **San Andreso, Providensijos ir Santa Katalinos salyno departamentas** () – Kolumbijos salynas ir departamentas Karibų jūroje, 775 km į šiaurės vakarus nuo Kolumbijos krantų, 220 km į rytus nuo Nikaragvos krantų. Administracinis centras – San Andresas.

## Geografija
Salyną sudaro Šventojo Andriejaus, Apvaizdos ir Santa Katalinos salos, taip pat grupė nedidelių salelių (Bolivaro, Albukerkės, Koton Haineso), koralinių pakilumų (Granto, Džonio Rozo, Izikėjaus, Ronkadoro, Seranos, Seranilijos, Kitasuenjo, Brolių, Uolingosios, Tu, Santandero) ir bankų (Alisijos ir Bacho Nuevo). Šventojo Andriejaus salą sudaro iki 55 m aukščio siekiančios aukštumos. Auga kokospalmių giraitės. Salose yra karštųjų versmių. Klimatas karštas ir drėgnas. Vidutinė metinė temperatūra 27,3&nbsp;°C. Vyrauja šiaurės rytų vėjai. Metinis kritulių kiekis 1700 mm.

## Ekonomika
Salų ekonomikos pagrindas – turizmas. Išvystyta aukšto lygio turistinė infrastruktūra. Taip pat verčiamasi iš žvejybos, suvenyrų gamybos, kokosų, vaisių auginimo ir prekybos.

## Etninė sudėtis
* juodaodžiai – 56,98 %
* metisai ir baltieji – 42,91 %
* indėnai – 0,10 %
* čigonai – 0,15 %

## Pagrindiniai miestai
Didžiausi miestai ir gyvenvietės 2018 m. (tūkst. gyv.):
* San Andresas (41,4)
* La Loma (7,5)
* San Luisas (4,7)
* Santa Isabelė (3,4)
* Boton Hausas (0,7)
* Saut Vest Bėjus (0,5)


San Luis (8303852931).jpg|Karibų jūros krantas ties San Luisu (San Andreso s.)
Providencia, Colombia - panoramio (26).jpg|Apvaizdos sala
Isla Santa Catalina island, Colombia.JPG|Reginys į Santa Katalinos salą
Paseo Peatonal.JPG|Promenada San Andreso mieste
Serrana.jpg|Seranos sekluma


## Nuorodos
* Oficiali svetainė
Vytautas Klova

**Vytautas Klova** (1926 m. sausio 31 d. Tirkšliuose, Mažeikių apskritis – 2009 m. gruodžio 10 d.) – Lietuvos kompozitorius ir pedagogas.

Žymiausias jo kūrinys – opera „Pilėnai“ iki šiol laikoma populiariausia lietuviška opera.

## Biografija
Brolis Boleslovas Klova. 1945 m. baigė Mažeikių gimnaziją. 1946–1948 m. mokėsi Kauno konservatorijoje, profesoriaus Juozo Gruodžio kompozicijos klasėje. 1951 m. baigė LSSR konservatorijos (dab. Lietuvos muzikos ir teatro akademija) profesoriaus Antano Račiūno kompozicijos klasę.

1950–1954 m. dėstė Kauno Juozo Gruodžio muzikos mokykloje. 1954–1994 m. LSSR konservatorijoje dėstė muzikos teorijos disciplinas, 1982 m. profesorius. Palaidotas Antakalnio kapinėse. 2011 m. sausio 1 d. Mažeikių muzikos mokyklai suteiktas V. Klovos vardas.

## Kūryba
Parašė 6 operas („Pilėnai“, „Vaiva“, „Duktė“, „Du kalavijai“, „Amerikoniškoji tragedija“, „Ave vita“), kuriomis pratęsė ir reikšmingai praturtino tautinės operos raidą. Jau pirmąja opera „Pilėnai“ jis parodė ryškų melodisto talentą, kūrybinę brandą, pasiekė didelio populiarumo, buvo įvardytas lietuvių operos klasiku.

Nemažą kūrybos dalį sudaro harmonizuotos bei išplėtotos liaudies dainos, jų yra apie 100.

Dalį kamerinės instrumentinės V. Klovos muzikos sudaro pjesės, rašytos pedagoginiais tikslais, skirtos vaikams ir jaunimui. Nemažai vokalinių bei instrumentinių kūrinėlių kompozitorius sukomponavo liaudies dainų ir šokių ansambliui „Lietuva“, liaudies instrumentams bei dainininkams.

Parašė pirmąjį lietuvišką polifonijos vadovėlį (I d. – 1966 m., II d. – 1985 m.).

## Operos
* Pilėnai, 1955 m., past. 1966 m.
* Vaiva, 1957 m., past. 1958 m.
* Duktė, past. 1960 m.
* Žalgiris (Du kalavijai), 1965 m., past. 1966 m.
* Amerikoniškoji tragedija, 1968 m., past. 1969 m.
* Ave, vita, past. 1974 m.

## Įvertinimas
* 1957 m. LSSR valstybinė premija
* 1960 m. LSSR valstybinė premija
* 1976 m. LSSR liaudies artistas

## Šaltiniai

## Literatūra
* Vytautas Klova: pusė amžiaus šalia: prisiminimai / Jūratė Klovienė. – Vilnius: Lietuvos muzikų sąjunga, 2006. – 94 p.: iliustr. – ISBN 9986-429-30-7
Šventojo Andriejaus sala

**Šventojo Andriejaus sala** arba **San Andresas** () – sala Karibų jūroje, pavaldi Kolumbijai. Didžiausia ir svarbiausia San Andreso ir Providensijos salyno ir departamento sala. Plotas 26 km².

Salos ilgis 12 km, plotis 3 km. Išsidėsčiusi 80 km į pietvakarius nuo Apvaizdos salos, 190 km nuo Nikaragvos krantų ir 700 km į šiaurės vakarus nuo Kolumbijos krantų. San Andresas – vulkaninės kilmės sala. Centrine dalimi driekiasi aukštumos (iki 55 m). Salos centre yra nedidelė Big Paundo lagūna.

Svarbiausias salos miestas San Andresas išsidėstęs šiaurinėje pakrantėje. Rytuose yra San Luiso miestelis.

Šventojo Andriejaus sala priklauso Kolumbijai nuo 1928 m.
San Andresas (Kolumbija)

**San Andresas** () – miestas Kolumbijoje, Šventojo Andriejaus ir Apvaizdos salyne, Šv. Andriejaus salos šiaurėje. Departamento centras. Yra tarptautinis oro uostas, jūrų uostas. Beveik pusė gyventojų – afrikietiškos kilmės. Anglų kalba labiau įsigalėjusi negu ispanų.

Išvystytas turizmas. Įrengti viešbučiai, restoranai, jachtų prieplaukos. Siūlomos povandeninio nardymo paslaugos.

## Šaltiniai
Heinrich von Bülow

**Heinrich Freiherr von Bülow** (1792 m. rugsėjo 16 d. Schwerin – 1846 m. vasario 6 d. Berlyne) – Prūsijos politinis veikėjas.

## Biografija
H. Bülow lankė katedros mokyklą Güstrow.

1810 m. pradėjo studijuoti teisę Jenoje, po to studijas tęsė Heidelberge bei Ženevoje.

1813 m. pakeltas leitenantu Valmodeno korpuse (Walmodensche Krps), buvo rusų pulkininko August Ludwig Ferdinand von Nostitz adjutantu; žygio metais pasižymėjo daugelį kartų.

Taikos metu tarnavo diplomatinėje tarnyboje, buvo valstybės ministras, valdant Wilhelm von Humboldt. Pasižymėjo sudarant dvišales muitų sutartis su kaimyninėmis valstybėmis.

1827 m. Bülow buvo paskirtas pasiuntiniu Londone; čia jis plėtojo muitų sąjungos klausimus, įgijo Anglijos politikų pasitikėjimą, padėjo pasiekti rezultatų derybose su Belgija bei Rytų klausimu (1840–41 m.).

1841 m. Bülow buvo paskirtas pasiuntiniu prie Bundestago (Frankfurt a. M.).

1842 m. balandžio 2 d. vietoj grafo Mortimer Maltzan paskirtas užsienio reikalų ministru. Esant karo ministrui Hermann von Boyen, atstovavo liberalesnei ministerijos politikai, tačiau mažai tepaveikė bendrąją politiką.

1845 m. Bülow pasitraukė iš tarnybos, išvyko į Tegel.
Laivo kapitonas

**Laivo kapitonas** – laivo savininko patikėtinis, laivo įgulos vadovas, kuris atsako už keleivių ir įgulos saugumą, laivo ir gabenamo krovinio išsaugojimą. Į pareigas skiriamas atsižvelgiant į laivo klasę arba tonažą ir turimą kvalifikacijos pažymėjimą, atitinkantį Tarptautinės jūrų organizacijos konvencijų standartus.

Laivo kapitonas – tai darbuotojo klasifikacijos laipsnis, taip pat karininko laipsnis.

## Laivo kapitono pareigos

Laivo kapitonas įstatymo ir savo įgaliojimų ribose atstovauja valstybę ir laivo savininką, vadovauja laivo įgulai ir užtikrina visų laive esančių žmonių saugumą, jų turto, laivo ir gabenamo krovinio išsaugojimą.

Laivo kapitonas privalo:
* Užtikrinti valstybės pasirašytų tarptautinių dokumentų, reglamentuojančių jo ir jo įgulos veiklą ir teisėtą laivo savininko instrukcijų vykdymą.
* Užtikrinti, kad plaukiojimo metu laive būtų galiojantys laivo dokumentai, bei diplomai tų įgulos narių, kuriems jie privalomi (pagal jų užimamas pareigas).
* Nustatytu laiku, arba kompetetingoms komisijoms reikalavus, laivą, jo įrangą ir aprūpinimą pateikti sertifikavimui arba patikrinimui.
* Užtikrinti laivo įrenginių būklę pagal tarptautinių sutarčių nuostatas, valstybės įstatymus ir taisykles, laivo savininko instrukcijas bei rekomendacijas.

## Kapitono teisės

Kapitonas valdo laivą vienvaldiškumo principo pagrindu (valdymas negali prieštarauti statutui ir jį numatančiam pagrindiniam įstatymui).

Visi nurodymai dėl laivo veiklos perduodami tik kapitonui, kuris atsako už jų vykdymą. Kapitonas lieka aukščiausia valdžia, net jei laive esama aukštesnio rango asmenų. Tokie asmenys gali išsakyti kapitonui savo pageidavimus, tačiau neturi teisės komanduoti, kaip iš tiesų tvarkyti ir valdyti laivą. Ginantis nuo piratų ar sukilus laivo įgulai kapitonas turi teisę vartoti šaunamąjį ginklą ir kitas panašias priemones.

Be laivo kapitono sutikimo joks asmuo negali būti priimtas ar pasišalinti savavališkai į ir iš laivo įgulą/įgulos.

### Teisė sutuokti
Teisės sutuokti laive kelionės metu kapitonas dažniausiai neturi. Anglijos laivyne patys kapitonai niekada neturėjo tokios teisės, tačiau netrukdė, jei laive būdavo tinkamai įgaliotų asmenų. Apie įvykusias vestuves kapitonui buvo privalu pažymėti laivo žurnale. JAV kapitonui apskritai uždrausta leisti laive vedybas. Bahamų, Bermudų jūrų teisė kapitoną sutuokti įgalina, ir kruizus organizuojančios firmos tuo naudojasi kaip papildoma galimybe pritraukti keleivius, registruoja savo laivus šiose valstybėse, kad teisė galiotų. Japonijos laivo kapitonas gali sutuokti, tačiau tik savo šalies piliečius. Kapitonas taip pat gali turėti tiesiogiai su jo pareigomis nesusijusį dvasininko ar notaro išsilavinimą.

## Šaltiniai

## Nuorodos
* Lietuvos jūreivystės istorijos kūrėjai
La Virchinija

**La Virchinija** () – miestas Kolumbijoje, Risaraldos departamente, 30 km į vakarus nuo Pereiros, prie Kaukos upės, 609 m aukštyje.

Miestas įkurtas 1904 m. Verčiamasi daugiausia žemdirbyste, gyvulininkyste ir žaliavų apdirbimu.

## Šaltiniai
Hanns Schumacher

**Hanns Schumacher** (g. 1948 m. lapkričio 10 d. Duisburgas-Hambornas) – vokiečių diplomatas.

Schumacher studijavo politikos mokslus bei teisę. 1979 m. apgynė teisės mokslų disertaciją. 1977 m. pradėjo tarnybą Vokietijos URM. 1982–1984 m. H. Schumacher buvo ambasadoriaus nuolatinis atstovas Trinidado ir Tobago valstybėje. 1993 m. ambasadorius Namibijoje. 1997–1999 m. aukštojo atstovo pavaduotojas Deitono taikos sutarties įgyvendinimo klausimas civilinėje srityje Sarajeve. 2003 m. rugsėjo 4 d. ambasadorius Suomijoje.

## Nuorodos
* Ambasada, Helsinkis
Prūdninkai

**Prūdninkai** – kaimas Kaišiadorių rajono savivaldybės rytuose, 5 km į vakarus nuo Paparčių. Kaimo pievose, prie kelio į Laukagalį, pūpso akmuo Velnio sostas, kadaise vadintas Didžiuoju Aukuru.

## Padavimas

Kadaise keli kaimo gyventojai ėjo aukoti dievams ant Didžiojo Aukuro akmens, kadangi buvo užėjusi didžiulė sausra, nederlius ir badas. Jie pasiėmė didžiausią likusį aviną. Beeinant link akmens, kaimo senasis žynys Žeižys sustingo, akys išsprogo, lazda iškrito iš rankų ir jis parkrito. Žiloji Klimpa, pravardžiuojama ragana, ištarė: „Velnias“. Ir iš tikrųjų – ant akmens sėdėjo kažkoks velnias. Tad žmonės išsilakstė kas kur, kad tik velniui į akis nepakliūtų.

Nors ėjusieji ir įspėjo kitus kaimo gyventojus neiti link akmens, tačiau vargingai gyvenantis Bataitis vėlų gegužės vakarą eidamas pro akmenį sutiko tą velnią. Tasai jam pasiūlęs pažaisti kortomis, ir jeigu Bataitis laimės, tai pasiims iš velnio aukso turtus. Pirmoji partija baigėsi aiškia žmogaus persvara, antrojoje jau buvo apylygiai, bet paskesnės partijos buvo ryškiai velnio naudai. Lošdamas iki pirmųjų gaidžių, Bataitis, pralošė savo varganą trobelę, sodą, karvę, kuiną, o galiausiai – ir savo žemę, net skrandą, todėl sėdėjo pusnuogis, tik su baltiniais.

Pragydus gaidžiams velnias dingo. Bataitis susiėmė eiti namo, bet kad namų neturįs; žiūri jų pusėn, o toji jau dega. Trečion dienon kaimiečiai rado varguolį kabantį ant pušies.

Panašiai atsitiko ir Margalikui, kurio tėvai turėjo stambų ūkį, 15 arklių, samdė bernus ir mergas. Bet sūnus nuo 20 metų amžiaus įprato prie degtinės, ir gėrė vis labiau. Tėvai numirė, paliko dvarą, bet Margalikas juo nesirūpino – nei gyvuliais, nei pastatais. Dienų dienas praleisdavo Žaslių karčemoje, kurios šeimininkui pradėjo vesti vieną po kito savo gyvulius, nes neturėjo kaip susimokėti. Vieną vakarą grįždamas iš karčemos, Margalikas išvydo ant akmens velnią. Tasai jam pasiūlęs išgerti, bet tik už tai, kad žmogus atiduotų jam sielą. Ką darys vargšas girtuoklis – ėmė ir sutiko. Kitą dieną Margaliko lavoną žmonės pamatė plūduriuojantį tvenkinyje (prūde).

Taip velnias turbūt būtų prikrėtęs ir daugiau išdaigų, jeigu ne šviesios širdies mergina, darbšti ir skaisti kaimo valstiečių dukra Valdonių Regina. Sutikusi velnią ji išrėžė tiesiai jam į akis – „Kutvela, tu nelaimingas!“ Ir pakartojo kelis kartus. Regina atspėjo velnio vardą, ir tasai su trenksmu ir dundesiu prasmego – po velnio kojomis prasivėrė žemė ir jis cypdamas nėrė į prarają, kunkuliuojančią dervą, ugnies liežuvius. Nuo to laiko velnias žmonėms nesirodė ir žmonės akmenį pavadino Velnio sostu.

## Gyventojai

## Šaltiniai
Laukagalis

**Laukagalis** – kaimas Kaišiadorių rajono savivaldybės rytuose, šalia kelio . Stūkso du mitologiniai akmenys – Laukagalio akmuo su dubenėliais ir Laukagalio akmuo su žmogaus pėda.

## Gyventojai

## Šaltiniai
Greitkelis M35 (Vengrija)

**M35** yra greitkelis rytinėje Vengrijoje jungiantis M3 su Debrecenu. Buvo baigtas tiesti 2006 metų rugpjūtį ir atidarytas 2006 metų gruodžio 15 dieną. Naujuoju greitkeliu sostinę Budapeštą iš Debreceno galima pasiekti per 2 valandas. Per kitą dešimtmetį greitkelį planuojama nutiesti iki Oradėjos.
Hummer H1

**[[Hummer]] H1 Alpha** yra civilinis automobilis gaminamas pagal M998 (HMMWV) karinės paskirties automobilį, kurį sukūrė AM General. H1 vienas buvo gaminamas nuo 1992 iki 2006 metų.
Laukagalis (reikšmės)

**Laukagaliu** vadinami kaimai:

* Kaišiadorių rajone;
* Kėdainių rajone;
* Molėtų rajone;
* Švenčionių rajone.
Greitkelis M5 (Vengrija)

**M5** yra greitkelis jungiantis Vengrijos sostinę Budapeštą su Kecskemetu, Segedu ir galiausiai Röszke.
Greitkelis M6 (Vengrija)

**Greitkelis M6 ** šiuo metu nėra baigtas tiesti. 2006 m. birželio 11 d. buvo atidarytas pirmas ruožas tarp M0 ir Dunaujvarošo. 2010 m., eksploatuojamas ruožas priartėjo prie Kroatijos sienos

## Nuorodos
* Darbai naujame ruože
Geistarai

:: *Seniau Geistarais vadinti [[Augalai (Didvyžiai)]]*.

**Geistarai** – kaimas Alytaus rajono savivaldybėje, 3 km į rytus nuo Miroslavo, šalia kelio . Yra Miroslavo ikimokyklinio ugdymo skyrius.

## Gyventojai

## Šaltiniai
Vadimas Petrenka

**Vadimas Petrenka** (g. 1975 m. balandžio 26 d.) – Lietuvos futbolininkas.

2008–2009 m. sezone paskolintas Latvijos Talino „Levadia“ klubui. Yra žaidęs įvairiuose Lietuvos klubuose, taip pat dalį sezono žaidė Rusijos Premjer lygoje (2000 m.), o 2002–2003 m. sezoną žaidė Čekijos Olomouco „Sigma“ klube.

## Pasiekimai

* A lygos laimėtojas: 1999, 2000, 2001, 2002, 2003, 2004 m.
* LFF taurės laimėtojas: 2002, 2004 m.
* LFF supertaurės laimėtojas: 2004 m.
* Estijos čempionas: 2008 m.

## Išnašoos
Apvaizdos sala

**Apvaizdos sala** arba **Providensijos sala** () – sala Karibų jūroje, Kolumbijai priklausančiame San Andreso ir Providensijos salyne, 90 km į šiaurę nuo Šv. Andriejaus salos. Plotas beveik 10 km².

Salos ilgis 7 km, plotis 4 km. Apvaizdos sala – vulkaninės kilmės sala, kurios aukštis siekia 360 m (*El Pico* k.). Salos gamta ir aplinkinės uolos saugomos Providensijos gamtos parke. Yra karštųjų versmių.

Saloje gyvena 3,8 tūkst. gyventojų; dauguma afrikietiškos kilmės. Svarbiausia gyvenvietė – Santa Isabelė.

Verčiamasi žemės ūkiu, gyvulininkyste ir ekoturizmu.

## Nuorodos
* Oficiali svetainė
Jeep

**Jeep** – markė, priklausanti JAV koncernui Chrysler Group.

### Dabartiniai modeliai
Jeep šiuo metu gamina 6 automobilių modelius:

* Jeep Wrangler
* Jeep Grand Cherokee
* Jeep Liberty
* Jeep Commander
* Jeep Compass
* Jeep Patriot

### Koncepcijos
* 1958 DJ-3A Pickup
* 1970 XJ001
* 1970 XJ002
* 1971 Jeep Cowboy
* 1977 Jeep II
* 1986 Cherokee Targa
* 1987 Comanche Thunderchief
* 1989 Jeep Rubicon Wrangler
* 1990 Jeep JJ
* 1990 Jeep Freedom
* 1991 Jeep Wagoneer 2000
* 1992 Jeep Concept 1
* 1993 Jeep Ecco
* 1997 Jeep Cherokee Casablanca
* 1997 Jeep Wrangler Ultimate Rescue
* 1997 Fender Jeep Wrangler
* 1997 Jeep Dakar
* 1997 Jeep Icon
* 1999 Jeep Journey
* 2000 Jeep Cherokee Total Exposure
* 2000 Jeep Varsity
* 2000 Jeep Commander koncepcija
* 2000 Jeep Willys
* 2001 Jeep Willys 2
* 2002 Jeep Wrangler Tabasco
* 2002 Jeep Wrangler Patriot
* 2002 Jeep Wrangler Mountain Biker
* 2004 Jeep Treo
* 2004 Jeep Rescue
* 2004 Jeep Liberator CRD
* 2005 Jeep Hurricane
* 2005 Jeep Gladiator koncepcija
* 2005 Jeep Jeepster koncepcija
* 2005 Jeep Agressor
* 2007 Jeep Trailhawk
AMC

Triraidė santrumpa **AMC** gali reikšti:

* AMC – JAV automobilių gamybos kompanija *[[American Motors|American Motors Corporation]]*.
* AMC () – Prancūzijos kavalerijos tankų pavadinimo elementas. Pvz., *AMC 34*, *AMC 35*.
* AMC – aviakompanijos *[[Air Malta]]* kodas ICAO sistemoje.
* AMC () – D. Britanijos ginkluotas prekybinis laivas, naudojamas kaip pagalbinis kreiseris konvojams saugoti.
* AMC Theatres – JAV kino teatrų kompanija, įkurta 1920.
Barteliai (Lazdijai)

**Barteliai** – kaimas Lazdijų rajono savivaldybėje, 1 km į rytus nuo Barčių. Rytuose telkšo ežerai Trikojis ir Veprynas.

## Etimologija
Vietovardis su mažybine priesaga padarytas iš kaimo vardo *Bar̃čiai*.

## Istorija

XIX a. pab. kaimas pateko į Seinų apskrities Leipalingio valsčių, Veisiejų parapiją.

## Gyventojai

## Šaltiniai
Chrysler PT Cruiser

**Chrysler PT Cruiser** – „retro“ stiliaus kompaktinės klasės automobilis, kurį 2001–2010 m. gamino „Chrysler“.

Chrysler PT Cruiser pakliuvio į žurnalo „Car and Driver“ 10 geriausių 2001 m. automobilių sąrašą bei tapo Šiaurės Amerikos metų automobiliu.
Santandero departamentas

**Santandero depatamentas** () – departamentas centrinėje Kolumbijoje. Administracinis centras – Bukaramanga.

## Geografija
Departamentas išsidriekęs Rytų Kordiljeroje. Aukščiausia vieta – 4440 m (Alto de Kolorados k.). Tarp kalnagūbrių yra plynaukščių, kalnų masyvų. Vienas įspūdingiausių kalnų darinių – Čikamočos kanjonas. Vyrauja paramos ir kalnų miškai. Santandero departamentu teka Magdalenos upė ir jos intakai. Yra 3 nacionaliniai parkai.

## Ekonomika
Naftos gavyba ir perdirbimas, anglies, aukso kasyklos. Metalo apdirbimo pramonė. Kakavos, cukranendrių auginimas. Gyvulininkystė.

## Etninė sudėtis
* Metisai ir baltieji – 96,72 %
* Indėnai – 0,13 %
* Juodaodžiai – 3,15 %
* Čigonai – 0,01 %

## Pagrindiniai miestai
Didžiausi miestai ir gyvenvietės 2018 m. (tūkst. gyv.):
* Bukaramanga (570,7)
* Floridablanka (280,0)
* Barankabermecha (177,2)
* Chironas (141,1)
* Piedekuesta (139,2)
* San Chilis (49,0)
* Sokoras (26,2)
* Barbosa (23,2)
* Lebricha (22,7)
* Sabana de Toresas (22,5)


Bucaramanga v cu.JPG|Bukaramanga
Vigilantes equinos.jpg|Almorsaredo paramai
Páramo El Picacho Sder Col enr 2022.jpg|El Pikačo kalnas
San Vicente De Chucuri.jpg|San Visente de Čukuri miestelis


## Nuorodos
* Oficiali svetainė
Santanderas

:: *Apie Kolumbijos departamentą žr. [[Santandero departamentas]]*.

**Santanderas** – uostamiestis Kantabrijoje (šiaurės Ispanija), prie Biskajos įlankos; Kantabrijos sostinė. Išvystyta metalurgijos, mašinų, tekstilės, chemijos, maisto pramonė. Veikia „Vičiūnų grupės“ gamybos įmonė. Svarbus klimatinis kurortas, klesti turizmas, veikia universitetas.

## Sportas
* RRC de Santander (futbolas)
* C.D Cantabria Estela (Krepšinis)
Andoros herbas

**[[Andora|Andoros]] [[herbas]]** – vienas iš Andoros valstybės simbolių.

## Aprašas
Skydo laukas ketvirčiuotas. Pirmasis laukas raudonas, jame pavaizduota auksinė  vyskupo mitra sidabriniais apvadais ir už jos įstrižai iš apatinio heraldiškai dešiniojo kampo į viršutinį kairįjį kampą einanti auksinė vyskupo lazda. Antrasis laukas auksinis, jame trys raudoni stulpai. Trečiasis laukas auksinis, jame keturi raudoni stulpai. Ketvirtasis laukas irgi auksinis, jame vienas virš kito dvi raudonos žingsniuojančios karvės mėlynais ragais ir kaklasaičiais.

Herbas patalpintas raižytame kartuše, kurioje apačioje šūkis „Kartu mes stipresni!“ (*Virtus unita fortior*).

### Simbolika
* Mitra ir vyskupo lazda – Urgelio vyskupija. 
* Trys raudoni stulpai auksiniame fone – Fua grafai (). 
* Keturi raudoni stulpai auksiniame fone – simbolizuoja Kataloniją.
* Dvi raudonos karvės – Bearno grafai.
Chrysler Cirrus

**Chrysler Cirrus** buvo vidutinės klasės 4-durų sedanas, kurį gamino Chrysler. Automobilis buvo parduodamas JAV rinkoje nuo 1995 iki 2000 metų. Meksikoje automobilis yra parduodamas iki šių dienų kaip pervadintas Chrysler Sebring. Cirrus buvo gaminamas ant Chrysler JA platformos, kuria dalinosi su Dodge Stratus ir Plymouth Breeze automobiliais. 1995 metais jis buvo išrinktas žurnalo Motor Trend metų automobiliu, o 1996 metais pakliuvo į žurnalo Car and Driver dešimties geriausių 1996–1997 metams sąrašą.

Varikliai:
* 2,4 l EDZ I4 (pasirenkamas ant 1996 metų **LX** versijos)
* 2,5 l Mitsubishi 6G73 V6 (standartinis ant **LX** ir **LXi**)
Atlantinė geltonoji kaurė

**Atlantinė geltonoji kaurė** (*Cypraea acicularis*) – kaurinių (*Cypraeidae*) šeimos moliuskas. Dydis iki 25 mm.

Randama Atlanto vandenyne prie Floridos ir Brazilijos krantų, 10-40 m gylyje.
Boston

**Boston** – JAV roko grupė iš Bostono, susikūrusi 1976 m.

## Nariai

### Dabartiniai
* Tom Scholz – akustinė gitara, perskusija, pianinas, klavišiniai ir kiti (1975–dabar)
* Brad Delp – pagrindinis vokalas, ritminė gitara (1975–1990, 1994,2007-mirė)
* Gary Pihl – gitara (1987–dabar)
* Kimberley Dahme – bosinė gitara, gitara, pritariamasis vokalas (2002–dabar)
* Jeff Neal – būgnai – (2002–dabar)
* Janine Scholz – tamburinas – (2006 – dabar)

### Buvę
* Jim Masdea – būgnai (1975, 1984–1987)
* Barry Goudreau – gitara (1975–1980)
* David Currier – būgnai (1975)
* Sib Hashian – būgnai (1975–1982)
* Fran Sheehan – bosinė gitara (1975–1980)
* David Sikes – bosinė gitara (1987–1997)
* Doug Huffman – būgnai (1987–1994)
* Curly Smith – būgnai (1994–1997)
* Fran Cosmo – vokalas, gitara (1990–2006)
* Anthony Cosmo – vokalas, gitara (1997–2006)
* Tom Hambridge – būgnai (2002)
* Tom Moonan – būgnai (2002)
* Anthony Citrinite – būgnai (2001)

## Diskografija

### Albumai

### Singlai

## Nuorodos
*
Agatinė kaurė

**Agatinė kaurė** (*Cypraea achatidea*) – kaurinių (*Cypraeidae*) šeimos moliuskas. Dydis iki 50 mm.

Randama Viduržemio jūroje, ties Afrikos krantais.
Baltataškė kaurė

**Baltataškė kaurė** (*Cypraea albuginosa*) – kaurinių (*Cypraeidae*) šeimos moliuskas. Dydis iki 35 mm.

Randama Ramiajame vandenyne prie Kalifornijos, Ekvadoro, Galapagų salų krantų.
Oscar Wilde

**Oskaras Vaildas** (, 1854 m. spalio 16 d. – 1900 m. lapkričio 30 d.) – airių kilmės anglų dramaturgas, poetas, romanistas. Laikomas vienu žymiausių karalienės Viktorijos laikmečio dramaturgų. Jo vardą išgarsino pjesės, aforizmai, taip pat romanas „Doriano Grėjaus portretas“.

## Biografija
Oscar Wilde gimė 1854 m. spalio 16 d. Dubline chirurgo William Wilde ir Jane Francesca Elgee šeimoje. Motina kūrė eiles, pasirašydama pseudonimu *Speranza*, tėvas domėjosi archeologija ir tautosaka.

Dublino Trejybės koledže 1871–1874 metais studijavo klasikinę literatūrą, vėliau gavo stipendiją studijoms Oksfordo universitete, kurį baigė su pagyrimu.

1884 m. vedė Constance Lloyd, su kuria susilaukė dviejų sūnų – Cyril (1885) ir Vyvyan (1886).

1891 m. Vaildas užmezgė romaną su markizo Queensberry sūnumi Alfred Douglas. Įsivėlęs į konfliktą su markizu Queensberry 1895 m. Oskaras Vaildas buvo apkaltintas „įvykdžius ypatingo nepadorumo veiksmus su kitais vyriškos lyties asmenimis“ ir nuteistas 2 metams sunkiųjų darbų kalėjimo. Tais pačiais metais buvo paskelbtas bankrutavusiu.

Atlikęs bausmę pakeitė vardą į Sebastian Melmoth ir apsigyveno Prancūzijoje. Mirė 1900 m. lapkričio 30 d. Paryžiuje.

## Kūryba

### Vertimai į lietuvių kalbą
* Salomėja Herodienės duktė: drama viename akte. – 1915. – 59 p.
* Granatų pavėsy / vertė K. Puida. – Kaunas, 1923. – 126 p. [kitas leidimas – 1914 m.]
* Pasakos / vertė J. Jablonskis. – Šiauliai: „Kultūros“ b – vė, 1924. – 250 p.
* Socializmas ir žmogaus siela: sutrumpintas vertimas. – Kaunas, 1928. – 16 p. (LSM Aušrininkų draugijos leidinys; nr. 7)
* Nerimta komedija : 3 veiksmų komedija. – 2015. – 205 p.
* Laimingasis princas ir kitos pasakos / iš anglų kalbos vertė Rūta Zita Saukienė. – Vilnius: Valst. leidybos centras, 1995. – 119 p. [kiti leidimai – 1958 m., 1960 m., 1962 m., 1975 m., 1985 m.]
* Kentervilio pilies vaiduoklis: [apsakymas] / vertė Jonas Jablonskis. – Kaunas: Spindulys, 1995. – 49 p. [kitas leidimas – 1928 m.]
* Amžiaus portretas: mintys ir aforizmai / sudarė Mykolas Karčiauskas, Evelina Puzaitė. – Vilnius: Meralas, 1998 (Kaunas: Spindulys). – 269 p.
* Pasakos vaikams: [„Lakštingala ir rožė“ ir kitos pasakos] / vertė Rūta Saukienė ir Donatas Sauka. – Vilnius: Egmont Lietuva, [2001] (Spausd. Italijoje). – 96 p.
* De profundis / iš anglų kalbos vertė Milda Keršienė. – Vilnius: Charibdė, [2001] (Kaunas: Spindulys). – 175 p. [kitas leidimas – 1996 m.]
* Doriano Grėjaus portretas: [romanas] / Ferno Zygelio adaptuota versija; vertė Edmundas Juškys. – Vilnius: Alka, 2002 (Kaunas: Spindulys). – 236 p. [kiti leidimai – 1932 m., 1970 m., 2001 m., 2010 m.].
## Išnašos

## Literatūra
* 
* 
* 
*
Agota Kristof

**Agota Kristof** ( 1935 m. spalio 30 d. Austrija –  2011 m. liepos 27 d.) – vengrų kilmės šveicarų rašytoja.

## Biografija

Gimė 1935m. spalio 30 d. mažame miestelyje prie sienos su Austrija. Būdama 21-erių metų, 1956 m. po vengrų sukilimo emigravo iš gimtos šalies. Su vyru, kuris buvo jos istorijos mokytojas, ir keturių mėnesių dukra A. Kristof išvyko į Šveicariją. Po penkerių metų priverstinės tremties, ji metė darbą fabrikę, o palikusi vyrą, pradėjo mokytis prancuzų kalbos ir rašyti noveles.

## Kūryba

Pirmieji rašytojos žingsniai literatūroje buvo pjesės radijui ir teatrui. 1986 m. A. Kristof išleido ją išgarsinusį romaną "Storas sąsiuvinis". 1988 m. išėjo "Įrodymas", o 1991 m . – "Trečiasis melas". Šie trys romanai, sudarantys trilogiją, yra išversti į daugiau nei trisdešimtį kalbų. Lietuviškame leidime visa trilogija sudėta į vieną knygą, pavadintą pirmosios dalies vardu – "Storas sąsiuvinis".

Už šį savo kūrynį rašytoja yra gavusi prestižinius literatūros apdovanojimus įvairiose šalyse. Šio romano herojai – tai dvyniai Klausas ir Lukas – žongliruoja melu ir tiesa. Jie iš karo nualintos sostinės atvažiuoja į mažą pasienio miestelį pas senelę. Kad išgyventų, jie netikėčiausiais patarimais grūdina kūną ir sielą, o viską, ką patiria, rašo į storą sąsiuvinį. Rašo net tada, kai likimas nubloškia juos į skirtingas šalis ir jie nieko nežino apie vienas kitą. Knygoje kalbama apie pragaištingą, neišvengiamą žmogaus ir sociumo santykį: žiauri vartotojiška visuomenė „paženklina“ atskirus individus versdama paminti moralę ir etiką, uždrausdama rinktis, atimdama teisę priešintis. Noras išgyventi turi būti pagrįstas ypatinga valia. Broliai dvyniai turi savą filosofiją ir tiesą, kuri per visas tris knygos dalis nuo egocentrizmo veda prie humanizmo 

Naujausi jos kūriniai tai romanas "Vakar" (1995 m.), autobiografinė knyga "Beraštis" (2004 m.) ir novelių rinkinys "Man tas pats" (2005 m.). Ši knyga taip pat yra išversta į lietuvių kalbą. Tai jaudinantys, kartais keistoki pasakojimai, sukurti nuo pat A. Kristof atvykimo į Šveicariją 1956 m. ir kritikų vadinama paslaptingiausia A. Kristof kūrybos dalimi.

## Išnašos

## Nuorodos

A. Kristof tekstai lietuvių kalba

## Šaltiniai

A. Kristof biografija anglų k.
Tigrinė kaurė

**Tigrinė kaurė** (*Cypraea tigris*) – kaurinių (*Cypraeidae*) šeimos moliuskas.

Rūšis paplitusi Indijos ir Ramiajame vandenynuose. Užauga iki 9 cm ilgio.

Šliauždamos dugno akmenimis minta dumbliais ir kitais nedideliais jūrų gyvūnais (pvz., pintimis. Kriauklė pieno spalvos, išmarginta rudomis dėmėmis, primenančiomis tigro kailį, labai glotnus paviršius. Kai kurios tautos šio moliusko kriaukles naudoja kaip piniginį vienetą.
Chrysler Pacifica

**Chrysler Pacifica** yra vidutinės klasės visureigis, kurį gamina DaimlerChrysler. Visureigis dalinasi platforma su Chrysler minivenais, bet siūlo visus varomus ratus. Pacifica buvo pristatytas 2004 metais ir tapo pirmuoju Chrysler visureigiu. Pacifica yra gaminamas Ontarijuje, Kanadoje kartu su Chrysler Town & Country ir Dodge Grand Caravan minivenais.
Belgrado Crvena Zvezda (krepšinio klubas)

**Belgrado „Crvena Zvezda“** ('Raudonoji žvaigždė') – Serbijos krepšinio klubas iš Belgrado, rungtyniaujantis Serbijos čempionate, Adrijos lygoje bei „Eurolygoje“.

## Istorija
Krepšinio komanda įkurta 1945 m. kaip vienas iš daugelio „Crvena Zvezda“ sporto klubo padalinių. Tuoj po susikūrimo, komanda 10 kartų iš eilės laimėjo Jugoslavijos lygą. 1974 m. „Crvena zvezda“ laimėjo tuo metu prestižiškiausią Europos turnyrą – Saportos taurę. Kitais metais komanda Europos taurių taurėje užėmė 2 vietą, finale laimėti nepavyko ir 1984 m. Koračo taurėje. „Crvena Zvezda“ labai ilgą laiką negalėjo laimėti ir Jugoslavijos čempionato (šalies lygą vėl laimėjo tik 1993 m., kai po Jugoslavijos subyrėjimo pasitraukė lig tol dominavę Kroatijos ir Slovėnijos klubai).

Į tarptautinius turnyrus Belgrado klubas grįžo už 2006 m., o „Eurolygoje“ vėl blykstelėjo 2014–2015 m., kai vedama Bobano Marjanovičiaus pasiekė „Top 16“ etapą. Tą patį sezoną „Crvena zvezda“ iškovojo „Trigubą karūną“ – laimėjo Adrijos čempionate, Serbijos lygoje ir Serbijos taurėje.

## Komandos sudėtis

## Pasiekimai
* Jugoslavijos krepšinio lyga – 1946, 1947, 1948, 1949, 1950, 1951, 1952, 1953, 1954, 1955, 1969, 1972, 1993, 1994, 1998 m.
* Serbijos krepšinio lyga – 2014–15, 2015–16, 2016–17, 2017–18, 2018–19, 2023–2024 m.
* Jugoslavijos krepšinio taurė – 1970–71, 1972–73, 1974–75 m.
* Radivojaus Koračo taurė: 2003–04, 2005–06, 2012–13, 2013–14, 2014–15, 2016–17, 2020–21, 2021–22, 2022–23, 2023–24, 2024–25, 2024–25 m.
* Saportos taurė – 1974 m.
* Adrijos lyga – 2014–15, 2015–16, 2016–17, 2018–19, 2021–2022, 2023–2024 m.
* Adrijos lygos supertaurė – 2018 m.

## Lietuviai
* Rokas Giedraitis (2023–2025)
* Donatas Motiejūnas (2025–)

## Treneriai
Žymesni treneriai:


*  Neboiša Popovičius (1946–1957)
*  Milanas Bjegojevičius (1960–1970)
*  Bratislavas Džordževičius (1971–1973, 1976–1979)
*  Aleksandras Nikoličius (1973–1974)
*  Ranko Žeravica (1979–1986, 1997)
*  Vladė Džiurovičius (1986–1988)
*  Zoranas Slaviničius (1988–1991, 1994–1995)
*  Duško Vujoševičius (1991–1992)
*  Vladislavas Lučičius (1992–1994, 1997–1998, 1999–2000)
*  Zmago Sagadinas (2003–2004)
*  Stevanas Karadžičius (2000–2001; 2007–2008)
*  Aleksandras Trifunovičius (2002–2003, 2004–2005, 2009–2010)
*  Svetislavas Pešičius (2008–2009, 2011–2012)
*  Milanas Tomičius (2018–2019)
*  Draganas Šakota (2005–2007, 2019–2020)
*  Dejanas Radonjičius (2013–2017, 2020–2022)
*  Vladimiras Jovanovičius (2022)
*  Duško Ivanovičius (2022–2023)
*  Joanis Sfairopulas (2023–2025)
*  Saša Obradovičius (2025–)


## Šaltiniai

## Nuorodos
* Oficialus puslapis
Rimas Girskis

**Rimantas Girskis** (1949 m. rugsėjo 1 d. – 2010 m. gruodžio 30 d.) – Lietuvos krepšininkas, treneris. 

2007 metais R. Girskiui buvo diagnozuotas stemplės vėžys. Po operacijų ir gydymo treneriui buvo pavykę atgauti jėgas ir sugrįžti į krepšinį. Dėl užsitęsusio balso stygų uždegimo gruodžio viduryje treneris buvo priverstas pasitraukti iš Kėdainių "Nevėžio", nors komanda demonstravo gerus rezultatus. Palaidotas Antakalnio kapinių Menininkų kalnelyje, Vilniuje.

## Karjera
 
* 1968 su TSRS jaunių rinktine tapo Europos jaunių čempionu
* 1968-1983 žaidė Vilniaus „Statyboje“. 1979 m. laimėjo TSRS čempionato bronzos medalius. 1972, 1973, 1975, 1977, 1981 ir 1984 m. tapo Lietuvos čempionu
* 1986-1987 treniravo Sirijos nacionalinę vyrų krepšinio rinktinę
* 1988-1990 Vilniaus „Statybos“ komandos vyriausiasis treneris
* 1989 treniravo TSRS studentų rinktinę, kuri laimėjo Duisburgo universiados sidabro medalius
* 1991-1993 dirbo treneriu Slovakijoje
* 1994-1997 Kūno kultūros ir sporto departamento generalinio direktoriaus pavaduotojas
* 1996-2001 Lietuvos nacionalinės vyrų krepšinio rinktinės trenerio asistentas (Sidnėjaus olimpinių žaidynių bronzos medaliai)
* 1997-1999 Klaipėdos „Neptūno“ komandos (LKL) vyriausiasis treneris
* 1999 Urugvajuje tapo pasaulio veteranų krepšinio čempionu 50-55 metų amžiaus grupėje
* 1999-2003 Lietuvos rinktinės trenerio padėjėjas
* 2000-2001 Junanio „Jun An“ (ar Czinanio "Sky Horses" ???) komandos vyriausiasis treneris (Kinija)
* 2001-2002 Mineralinių Vandenų „Lokomotiv“ komandos vyriausiasis treneris (Rusija)
* 2003 apdovanotas ordino "Už nuopelnus Lietuvai" Karininko kryžiumi
* 2001-2004 dirbo Rusijoje. Po vieną sezoną buvo Mineralinių Vandenų "Lokomotiv" trenerio padėjėjas, Saratovo "Avtodor" ir Rostovo "Lokomotiv" vyriausiasis treneris
* 2004 "Chimki" trenerio padėjėjas
* 2004-2007 Mariupolio "Azovmaš" vyr. treneris
* 2007-2008 Mariupolio "Azovmaš" sporto direktorius
* 2008-2009 Mariupolio "Azovmaš" vyr. treneris
* 2010 Kėdainių „Nevėžio“ komandos vyriausiasis treneris (iki gruodžio 14 dienos)

## Šaltiniai
Loreta Kudarienė

**Loreta Kudarienė** (g. 1947 m. spalio 17 d. Kaune) – Lietuvos ir Kauno miesto savivaldybės politinė bei visuomenės veikėja.

## Biografija
Gimė tarnautojų šeimoje. 1964 m. baigė Kauno Salomėjos Nėries vidurinę mokyklą, įstojo į Kauno politechnikos instituto Cheminės technologijos fakultetą, kurį baigė 1969 m., inžinierė technologė. 1972 m. įstojo į aspirantūrą Kauno Politechnikos institute, kurią baigus, 1976 m. suteiktas technikos mokslų kandidatės laipsnis. 1993 m. Lietuvos mokslo taryba nostrifikavo mokslo laipsnį ir išdavė technikos mokslų daktarės diplomą. Vytauto Didžiojo universiteto Socialinių mokslų fakultete įgijo edukologijos magistrės laipsnį.

1969 m. pradėjo dirbti Lietuvos tekstilės pramonės mokslinio tyrimo institute jaunesniąja, vėliau vyresniąja moksline bendradarbe bei planavimo skyriaus vedėja. Dirbdama institute iki 1995 m. paskelbė 24 mokslinius straipsnius, yra 15 autorinių liudijimų bei 8 pramoninių pavyzdžių bendraautorė.

1995 m. pradėti kurti Kauno kartų namus, iš pradžių savanorė, 1996–2004 m. šių namų direktorė, nuo 2004 m. direktorės pavaduotoja socialiniams reikalams. 2007-2011 m. Kauno miesto savivaldybės miesto tarybos sekretoriato vyr. specialistė.

Nuo 1996 m. Lietuvos krikščionių demokratų partijos, nuo 2008 m. Tėvynės sąjunga - Lietuvos krikščionys demokratai narė. 2002 m. išrinkta į Kauno miesto savivaldybės tarybą, Socialinių reikalų komiteto pirmininkė, antikorupcinės, peticijų bei etikos ir procedūrų komisijų narė, specialiojo daugiabučių namų savininkų bendrijų ir Kauno bendruomenių centrų rėmimo fondų tarybų narė. 2004 m. kandidatė į Lietuvos Respublikos Seimo nares. 2007–2011 m. ir nuo 2011 m. Kauno miesto savivaldybės tarybos narė. Socialinių, sveikatos ir šeimos reikalų komiteto pirmininkė.

Katalikių moterų draugijos narė, Kauno Kristaus Prisikėlimo bažnyčios pastoracinės tarybos narė. Pildo internetinį dienoraštį.

## Šaltiniai

## Nuorodos
* Loretos Kudarienės internetinis dienoraštis ;
* Anketa.
Indonezijos rupija

**[[Indonezija|Indonezijos]] [[rupija]]** (Rp) (ISO 4217 kodas – IDR) – oficialus Indonezijos piniginis vienetas.

Indoneziečiai rupiją dar vadina *Perak* ().

## Istorija
Pirmoji Indonezijos rupija buvo įvesta 1945 m. 1945-1949 m. vykstant karui dėl nepriklausomybės šalia cirkuliavo Nyderlandų guldenas bei Japonijos okupacinės vyriausybės išleista rupija. 1949 m. Indonecijos rupija galutinai „išstūmė“ kitus piniginius vienetus. 1965 m. dėl didelės infliacijos privertė denominuoti nacionalinę valiutą ir tų pačių metų gruodžio mėnesio 13 dieną buvo išleista į apyvarta naujoji rupija, kuri buvo keičiama santykiu 1:1000.

1997–1998 Azijos šalių ekonominė krizė paveikė rupiją, kuri nuvertėjo apie 35 %.

## Banknotai ir monetos
Banknotai – įprastos popierinės kupiūros. 1993 m., įprasminant 25-rių metų šalies ekonominį vystymąsi, į apyvartą išleisti 50 000 nominalo polimeriniai banknotai. Juose buvo vaizduojamas diktatorius Suhartas, o kitoje banknoto pusėje – tarptautinis Džakartos oro uostas. 1999 m. buvo išleista į apyvartą ir 100 000 nominalo kupiūra. Indonezijos bankas nusprendė, jog iš sintetinės medžiagos gaminami banknotai bus ilgaamžiai bei sunkiai padirbami. Visgi jie nebuvo populiarūs bankuose, nes dėl savo fizinių savybių buvo sunkiai pritaikomi įprastiems banknotų skaičiavimo automatams. 2004 m. Indonezijos bankas grįžo prie įprastų popierinių banknotų leidybos.

Banknotai pagaminti iki 1997 m. negalioja, bet juos galima pasikeisti Indonezijos bankuose.

1 rupija = 100 centų. Centai yra pagaminti iš metalo lydinio (1995-1997) ir aliuminio (2002-2005). Šiuo metu, dėl ankstesnės infliacijos ir nuvertėjimo, monetos nekaldinamos.
Čikamočos kanjonas

**Čikamočos kanjonas** () – kanjonas Kolumbijoje, Santandero departamente, Rytų Kordiljeroje, netoli Bukaramangos miesto. Susidarė tektoninio lūžio vietoje. Įeina į Čikamočos nacionalinį parką.

Čikamočos kanjono ilgis siekia 227 km, išsidriekęs  108 000 ha plote, didžiausias gylis – apie 2000 m (antras pagal dydį kanjonas pasaulyje).

## Išnašos
Merapis

**Merapis** () – veikiantis ugnikalnis Javos saloje, Indonezijoje.

Vidutiniškai išsiveržia kas 7 metai. Po 1006 m. išsiveržimo buvo sunaikinta javos-indų Matarami karalystė. Vienas didžiausių pagal nuostolius buvo 1673 m. išsiveržimas. Kalno papėdėje buvo sunaikinti keli miestai ir daug kaimų. XIX a. užfiksuoti 9 išsiveržimai, o XX a. – 13.

1930 m. po ugnikalnio išsiveržimo žuvo apie 1 300 žmonių, po 1974 m. – sunaikintos dvi gyvenvietės, o 1975-siais – gyvenvietė ir 5 tiltai, žuvo 29 žmonės.

Paskutinį kartą išsiveržė 2010 m. Paskutinę šių metų spalio mėnesio savaitę įvyko net trys ugnikalnio išsiveržimai. Per tą savaitę išsiveržimo aukų skaičius siekė 36.

Dėl spalio mėnesio išsiveržimo kai kurios skrydžių kompanijos laikinai atšaukė visus skrydžius į šalies sostinę Džakartą. Skrydžiai atšaukti aviacijos kompanijų vadovams nuogąstaujant, kad vulkaniniai pelenai gali pakenkti lėktuvams ir jų varikliams.

## Nuorodos
* Informacija ir fotogalerija apie vulkaną 

## Šaltiniai
USS John C. Stennis (CVN-74)

**[[USS]] John C. Stennis (CVN-74)** – septintasis Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas buvusio JAV Misisipės valstijos senatoriaus John C. Stennis vardu.

Lėktuvnešis pradėtas statyti 1991 m. kovo 13 d. „Newport News Shipbuilding“ laivų statykloje Niuport Niuze, Virdžinijoje. Įgaliotas bet kada išplaukti į jūrą 1995 m. gruodžio 9 d. Švartuojasi Bremertono uoste Vašingtono valstijoje.

Lėktuvnešis vaizduojamas filme „Transformers: Revenge of the Fallen“.

## Istorija
1997 m. sausio 18 d. – pirmasis F/A-18E/F Super Hornet nusileidimas ant lėktuvnešio.

1998 m. kovo 14 d. dislokuotas Persijos įlankoje, kur dalyvavo operacijoje „Pietų patrulis“.

2000 m. sausio 7 d. – WESTPAC reisas.

2001 m. rugsėjo vid. rūpinosi saugumu Niujorke po rugsėjo 11 d. teroristinių išpuolių.

2007 m. sausio 16 d. išplaukė į Persijos įlanką.

## John C. Stennis kovos grupė
Lėktuvnešio smogiamoji grupė (arba Carrier Strike Group 3, CSG-3) susideda iš septynių laivų, dviejų povandeninių laivų ir devynių eskadrilių. *„John C. Stennis“* yra šios grupės flagmanas bei vadovauja grupės oro sparnui Carrier Air Wing Nine (CVW-9). Lėktuvnešis taip pat yra eskadros DESRON (DESRON 21) vadavietė.

### CVW-9 eskadrilės
* Atakos naikintuvų eskadrilė 154 (VFA-154) „Black Knights“
* Jūros naikintuvų atakos eskadrilė (VMFA-323) „Death Rattlers“
* Atakos naikintuvų eskadrilė 146 (VFA-146) „Blue Diamonds“
* Atakos naikintuvų eskadrilė 147 (VFA-147) „Argonauts“
* Electronic Attack eskadrilė 138 (VAQ-138) „Yellow Jackets“
* Airborne Early Warning eskadrilė 112 (VAW-112) „Golden Hawks“
* Jūros kontrolės eskadrilė 31 (VS-31) „Top Cats“
* Sraigtasparnių prieš povandeninius laivus eskadrilė 8 (HS-8) „Eight-Ballers“
* Flotilės strategijos palaikymo eskadrilės 30 4 padalinys (VRC 30) „Providers“

### DESRON 21 laivai
* kreiseris USS ''Lake Champlain'' (CG-57)
* kreiseris USS ''Port Royal'' (CG-73)
* eskadrinis minininkas USS ''Decatur'' (DDG-73)
* *(eskadrinis minininkas [[USS Elliot (DD-967)]] (nuskendo 2005 m.))*
* fregata USS ''Jarrett'' (FFG-33)
* USS ''Bridge'' (T-AOE-10)

### Kiti grupės laivai
* povandeninis laivas USS ''Salt Lake City'' (SSN-716)
* povandeninis laivas USS ''Jefferson City'' (SSN-759)

## Šaltiniai

## Nuorodos
* Oficialus „John C. Stennis“ tinklalapis (angl.)
Tarnybos Lietuvos Respublikos jūrų laivuose statutas

**LRJS** (**Lietuvos Respublikos Jūrų Statutas**) – teisinis dokumentas, reglamentuojantis jūrinę veikla Lietuvoje.

## Statuto nuostatos

Šis statutas nustato civilinių jūrinių laivų plaukiojančių su Lietuvos Respublikos vėliava, nepriklausomai nuo laivo nuosavybės formos, kapitono, vadovaujančių asmenų ir kitų įgulos narių pagrindines pareigas, atsakomybę ir teises jiems laivuose vykdant LR įstatymų ir jos pasirašytų tarptautinių susitarimų reikalavimus, taip pat apibrėžia laivo savininko pareigas, užtikrinant saugią priklausančių arba jo vadovaujamų laivų eksploataciją. Šis statutas įgyvendina LR įstatymų ir tarptautinių dokumentų reglamentuojančių jūrinę laivybą nuostatas. Laivo įgulos ir laivo savininko santykius reguliuoja šio statuto nuostatos ir LR įstatymai. Jokios laivo savininko sutartys su kitų valstybių teisiniais subjektais negali pakeisti arba papildyti šio statuto nuostatų. Šiuo statuto reikalavimai taikomi visiems laivo įgulos nariams. Konkrečias laivo įgulos narių pareigas, nenurodytas šiame statute, nustato laivo savininko pareigybinės instrukcijos, jo ir laivo kapitono potvarkiai ir įsakymai.

## [[Istorija]]

1924 m. gegužės 8 d. Paryžiuje pasirašyta Klaipėdos krašto perdavimo Lietuvai konvencija. Šiuo tarptautiniu teisiniu aktu Antantės valstybės įvykdė Versalio taikos sutarties nutarimus ir pripažino Klaipėdos kraštą Lietuvai. Lietuvos Seimas Klaipėdos Konvenciją ratifikavo 1924 m. liepos 30 d., spalio 3 d. ji buvo įregistruota Tautų Sąjungos sekretoriate, o signatarinių valstybių ratifikuota 1925 m. rugpjūčio 25 d. Nuo tos dienos šis tarptautinis teisinis aktas įsigaliojo, Lietuva tapo Klaipėdos krašto suverenu, priėjo prie Baltijos jūros per Klaipėdos uostą. Klaipėdos Konvenciją sudarė keturios dalys – pati Konvencija ir trys priedėliai: statutas, uostas ir tranzitas.

1990 m. kovo 11 d. Lietuvos Respublikos įstatymu Nr. I-14 „Dėl Lietuvos Respublikos Laikinojo Pagrindinio Įstatymo“ nustatyta, kad Lietuvos Respublikoje ir toliau galioja tie iki šiol veikę Lietuvoje įstatymai bei kiti teisės aktai, tarp jų ir **Jūrų Statutas**, kurie neprieštarauja Lietuvos Respublikos Laikinajam Pagrindiniam Įstatymui.
 
Nuo laisvos nepriklausomos Lietuvos atkūrimo dienos statutas buvo nuolat tobulinamas. Juo buvo patvirtinti laivo kapitono, laivo savininko, įgulos, aivo vėliavos ir t. t. nuostatai. Taip pat susiję aktai su Klaipėdos uosto eksploatacija.

## Nuorodos

* Klaipėdos krašto istorija  paruošta Algimantas Kišonas.
Olsen Brothers

**Olsen Brothers** () – du danų dainininkai, broliai – *[[Jørgen Olsen]]* (g. 1950 m. kovo 15 d.) ir *[[Noller Olsen]]* (Niels, g. 1954 m. balandžio 13 d.).
Broliai muzikinę karjerą pradejo 1965 m. grupėje „The Kids“. 1967 m. ši grupė išleido pirmąjį singlą. 2000 m. „Olsen Brothers“ atstovaujo Danijai Eurovizijos dainų konkurse Stokholme. Jų daina *Fly on the wings of love* laimėjo konkursą ir tapo labai populiari visame pasaulyje.

## Žymiausios dainos
* *Angelina* (1972)
* *Julie* (1977)
* *San Francisco* (1978)
* *Dans Dans Dans* (1979)
* *Marie, Marie* (1982)
* *Neon Madonna* (1985)
* *Fly on the wings of love* (2000)
Železniko FMP

**Železniko „FMP“** – krepšinio klubas, įkurtas 1975 m. Belgrado priemiestyje Železnike. Per klubo gyvavimą pavadinimas ne kartą keitėsi – iki 1974 m. klubas vadinosi „ILR“, 1974-2003 m. „FMP“, 2003-2005 m. „Reflex“, o nuo 2005 m. „FMP“.

Žaidžia Železniko „FMP“ arenoje, talpinančioje 3 000 žiūrovų.

## Pasiekimai
* Jugoslavijos taurės laimėtojas – 1997, 2003 m.
* Adrijos lygos čempionas – 2004, 2006 m.
* Serbijos taurės laimėtojai – 2007 m.

## ULEB taurė
* 2002-2003 1 vieta B grupėje (9-1). Ketvirtfinalyje eliminavo Badalonos „Joventut“ krepšininkai.
* 2003-2004 1 vieta D grupėje (9-1). Pusfinalyje eliminavo Jeruzalės „Hapoel“ klubas.
* 2004-2005 4 vieta D grupėje (5-5). Į tolimesnį varžybų etapą nepateko.
* 2005-2006 2 vieta C grupėje (7-3). Aštunfinalyje pralaimėjo Vilerbano ASVEL ekipai.
* 2006-2007 1 vieta B grupėje (8-2). Aštunfinalyje įveikę Las Palmo „Gran Canaria“, o ketvirtfinalyje – Jeruzalės „Hapoel“, pusfinalyje pralaimėjo Vilniaus „Lietuvos rytui“.
* 2007-2008 5 vieta B grupėje (3-7). Į tolimesnį varžybų etapą nepateko.

## Nuorodos

* Oficialus Serbijos lygos puslapis 
* Oficialus Adrijos lygos puslapis
Barankabermecha

**Barankabermecha** ( 'raudonas krantas') – miestas šiaurės rytų Kolumbijoje, Santandero departamente, prie Magdalenos upės, 75 m aukštyje, 110 km į vakarus nuo Bukaramangos. Yra Švč. Jėzaus Širdies katedra.

## Istorija
Miestas įkurtas 1536 m. Iki pat 1922 m., kai apylinkėse buvo rasta nafta, Barankabermecha buvo maža gyvenvietė.

## Ekonomika
Svarbus naftos gavybos ir perdirbimo centras. Upių uostas. Žvejyba. Kukurūzų, bananų, jukos, kakavos auginimas.

## Sportas
* Alianza Petrolera FC – futbolo klubas;

## Išnašos
Plymouth Prowler

**Plymouth Prowler** buvo „retro“ stiliaus sportinis automobilis, kurį tarp 1997 ir 2001 metų gamino Plymouth, o 2002 metais Chrysler markė. Automobilis naudojo 3,5 litrų SOHC V6 variklį turintį 253 AG ir 4-pavarų 42RLE automatine transmisiją.
Chrysler Cordoba

**Chrysler Cordoba** buvo prabangus kupė, kurį gamino Chrysler. Automobilis buvo pardavinėjamas Šiaurės Amerikos rinkoje tarp 1975 ir 1983 metų. 7-dešimtmetyje kai kiti automobilių gamintojai plėtėsi į mažų automobilių tokių kaip Mercury Comet and Buick Skylark rinkas, Chrysler paskelbė, kad niekados nebus „mažo“ Chrysler automobilio, tačiau  žodis „mažo“ buvo lygus penkiolikai metų.
Chrysler Crossfire

**Chrysler Crossfire** yra galiniais ratais varomas sportinis automobilis, kurį nuo 2004 metų gamina Chrysler. Crossfire pakeitė Plymouth/Chrysler Prowler. Automobilis yra gaminamas Vokietijoje. 

Crossfire naudoja 6-pavarų mechaninė transmisija, kuri yra bazinė, tačiau galima pasirinkti ir 5-pavarų automatinę. Bazinis modelis buvo pradėtas pardavinėti 2004 metais su 3,2 litrų, 18-vožtuvų, SOHC V6 varikliu turinčiu 215 AG ir 229 ft·lbf.
Vytautas Nistelis

**Vytautas Jonas Nistelis** (1922 m. rugpjūčio 24 d. Panevėžyje – 1986 m. kovo 7 d. Šiauliuose) – inžinierius architektas, poetas, vertėjas, eseistas.

## Biografija
1940 m. baigė Pasvalio gimnaziją. 1941–1943 m. ir 1945–1948 m. studijavo Kauno Vytauto Didžiojo universiteto Statybos fakultete, 1957–1958 m. Kauno politechnikos instituto Statybos fakultete, 1941–1943 m. mokėsi dar ir Kauno taikomosios ir dekoratyvinės dailės institute.

Kurį laiką gyveno Vilniuje, nuo 1950 m. su pertraukomis dirbo architektu Šiauliuose. Projektuoti nauji miesto kvartalai, skverai, kapinės, prekybos centras turgavietėje, prekybos punktų išdėstymas, buitinio aptarnavimo tinklas, kino teatro „Tiesa“ rekonstrukcija, Didždvario gimnazijos priestatas, Šiaulių rajono vykdomojo komiteto rūmų (dab. Šiaulių apskrities administracija) rekonstrukcija su priestatais, privatūs namai. Suplanavo Kuršėnų, Linkuvos, Šeduvos, Rokiškio, Pandėlio, Obelių, Pakruojo ir kitų miestelių centrus.

Studijuodamas ir dirbdamas visą laisvalaikį skyrė užsienio kalboms, filosofijai. Poeziją vertė iš dešimties užsienio kalbų ir pats rašė eilėraščius. Pirmieji eilėraščiai išspausdinti jau po mirties 1988 m. leidinyje „Poezijos pavasaris“. Atkūrus nepriklausomybę išėjo poezijos rinkiniai „Didieji siluetai“ (1993 m.), „Lietuviškos rapsodijos“ (1995 m.), „Eilės tylumai“ (1996 m.), „Žodžiai prieš saulėlydį“ (1999 m.). Žmonos architektės Apolonijos Nistelienės rūpesčiu išleisti religinės poezijos rinkiniai „Šventoji valanda“ (1996 m.), „Kryžiaus kelias“ (1997 m.), „Žodžio aidai“ (1998 m.), „Malonės pilnoji“ (1999 m.).

Vertė Frederiko Garsija Lorkos, Reinerio Rilkės eilėraščius, Dovydo psalmes. Išleista Rabindranato Tagorės „Lyrika“ (1973 m.), poezijos rinkinys „Įdukrintos dainos“ (1997 m.).

## Šaltiniai